KOMISSION ASETUS (ETY) N:o 595/86, annettu 28 päivänä helmikuuta 1986, kiintiöistä, joita sovelletaan tiettyjen kolmansista maista peräisin olevien vilja-alan tuotteiden tuontiin Espanjaan



Virallinen lehti nro L 058 , 01/03/1986 s. 0012 - 0013

Suomenk. erityispainos Alue 3 Nide 20 s. 0140

Ruotsink. erityispainos Alue 3 Nide 20 s. 0140



KOMISSION ASETUS (ETY) N:o 595/86, annettu 28 päivänä helmikuuta 1986, kiintiöistä, joita sovelletaan tiettyjen kolmansista maista peräisin olevien vilja-alan tuotteiden tuontiin Espanjaan EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan, ottaa huomioon tiettyjen kolmansista maista peräisin olevien maataloustuotteiden Espanjaan tuonnin määrällisiä rajoituksia koskevista yksityiskohtaisista säännöistä 25 päivänä helmikuuta 1986 annetun neuvoston asetuksen (ETY) N:o 491/86 () ja sen 3 artiklan, sekä katsoo, että edellä mainitulla asetuksella (ETY) N:o 491/86 vahvistetaan tavallisen leipävehnän, vehnäjauhon tai vehnän ja rukiin sekajauhon, vehnätärkkelyksen ja vehnägluteenin Espanjaan tuonnin alkukiintiöksi 0,3 prosenttia Espanjan vuosittaisen tuotannon keskiarvosta kolmelta viimeiseltä liittymistä edeltävältä vuodelta, joista on käytettävissä tilastoja; näiden kaikkien tuotteiden keskimääräinen tuotanto on edellä olevassa järjestyksessä 3,6 miljoonaa tonnia, 2,7 miljoonaa tonnia, 10 000 tonnia ja 1 600 tonnia, edellä mainitun asetuksen (ETY) N:o 491/86 1 artiklan 3 kohdan mukaisesti on syytä vahvistaa kiintiön korottamisen vähimmäismäärä, joka mahdollistaisi Espanjan markkinoiden asteittaisen yhdentymisen, yhteisen tullitariffin nimikkeeseen 11.02 kuuluvien tuotteiden osalta samassa asetuksessa (ETY) N:o 491/86 säädetään, että alkukiintiö vahvistetaan Espanjan markkinoiden tarpeet huomioon ottaen siten, että yhteisen edun mukaisesti ei kuitenkaan estetä maailmankaupan tasapainoista kehitystä; näitä perusteita voidaan noudattaa vahvistamalla toisaalta alkukiintiö ja toisaalta kiintiön vuosittainen korotus, joilla saadaan aikaan vuoden 1995 loppuun mennessä tasapainoinen siirtyminen määrällisten rajoitusten järjestelmästä yhteisellä markkinajärjestelyllä perustettuun yhteisön tuontijärjestelmään, on syytä määritellä Espanjan ja kolmansien maiden välisen kaupan seuraamiseen tarvittavat tiedot, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Liittymisasiakirjan 77 artiklassa tarkoitetut viljatuotteiden alkukiintiöt, joita sovelletaan kolmansista maista peräisin olevaan tuontiin Espanjaan, vahvistetaan liitteen sarakkeessa 3. Maaliskuun 1 päivästä joulukuun 31 päivään 1986 sovellettavat kiintiöt vahvistetaan liitteen sarakkeessa 4. 2. Vuonna 1987 sovellettavat kiintiöt ovat alkukiintiöt, joihin on lisätty: - 10 prosenttia yhteisen tullitariffin nimikkeisiin ja alanimikkeisiin 10.01 B ex I, 11.01 A, 11.08 A III ja 11.09 kuuluvien tuotteiden osalta, - 20 prosenttia yhteisen tullitariffin nimikkeeseen 11.02 kuuluvien tuotteiden osalta. Kunakin sitä seuraavana vuonna vuoteen 1995 asti, vuosi 1995 mukaan lukien, sovellettavat kiintiöt ovat edellisen vuoden kiintiöt, joihin on lisätty ensimmäisen luetelmakohdan tuotteiden osalta 10 prosenttia ja toisen luetelmakohdan tuotteiden osalta 20 prosenttia. 2 artikla Espanjan viranomaisten on toimitettava komissiolle tiedoksi viimeistään kunkin kuukauden viimeisenä päivänä 1 artiklassa tarkoitettujen tuotteiden määrät, joille on annettu tuontitodistus edellisen kuukauden aikana. 3 artikla Tämä asetus tulee voimaan 1 päivänä maaliskuuta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä helmikuuta 1986. Komission puolesta Frans ANDRIESSEN Varapuheenjohtaja () EYVL N:o L 54, 1.3.1986, s. 25 LIITE >TAULUKON PAIKKA>